Q : Nostalġija ? Kriżi t' identita' ? Jew sempliċiment m' għandix x' nagħmel . . . ? A : Mod ħelu kif niftakar li jien Malti ġo pajjiż mingħajr pastizzi u Kinnie . Sandro jieħu pjaċir isajjar , jitħanżer , jixrob u jċekċek fuq strumenti strambi varji . . . meta ma jkunx qed idoqq il- kitarra . F' ħajj ' oħra xtaq ikun sajjied . Nixtieq niddisoċja ruħi minn dawk li jien insejħilhom it- talibani / l- ayatollahs tal- jazz . Fi kliem ieħor , il- puristi , li b' ġerarkija mużikali falza jpoġġu l- jazz fil- quċċata . Dawk li jaħsbu li wara Charlie Parker jew Coltrane ma ġara xejn ta' sustanza . Dawk li minħabba fihom , il- jazz spiċċa marġinalizzat u assoċjat ma' ċerta klassi elitista li teskludi kull " plebeju " mużikalment illiterat . Dawk li minħabba fihom , kull darba li niftaħ ħalqi u nitkellem fuq il- jazz ma' xi ħadd iħossni qisni qed niddefendi xi ħaġa . Dawk li jirrifjutaw kull influwenza esterna li tista' ttebba' il- pilastri tal- bebop . Dawk li ma ndunawx li mużiċisti kbar bħal John Coltrane u Miles Davis li għinu biex il- jazz mexa 'l quddiem , kienu l- iktar nies li kellhom moħħhom miftuħ . Dawk li minħabba fihom , il- jazz ħa r- riskju li jispiċċa sempliċiment artefatt jiġbor it- trab tan- nostalġija tas- snin erbgħin u ħamsin . ' Mn Alla hawn il- , , , u ħafna oħra bħalhom li jfakkruna li fl- aħħar mill- aħħar il- jazz hija mużika li hija parti mill- istess għadira ta' kontemporanjita' li tinkludi kull mużika oħra tas- sekli għoxrin / wieħed u għoxrin , u hija ukoll mużika li hija miftuħa għal kull influwenza . Nieħu pjaċir meta gruppi bħal The Bad Plus jagħmlu ' covers ' ta' l- Aphex Twin , jagħmel umaġġ 'l Bjork f' The Infinite , Brad Mehldau idoqq Radiohead , b' lingwaġġ li jibqa' dejjem ' jazz ' imma li mhuwiex imkaħħal fi klassiċiżmu nostalġiku . Darba session musician ( speċi ta' saqsa ) l- Ornette Coleman x' jaħbtu l- maledetti harmolodics - u hu rrispondih . . . " int doqq li ngħidlek jien u jien indoqq xi jkolli aptit " . puu ! dwar il- ġenerazzjoni ta' improv ġdida , għalkemm irid ikollok naqra imaginazzjoni tajba biex issejħilha jazz , ( hemm xena tajba f' Metz u l- Lorraine kollhu . . . http : / / www . dt - bs . com / ) x' taħseb ? Jien injorant totali tal- jazz , minkejja li kull darba li ninzertah nieħu gost . Kitibietek ikkunslatni . Hehe , il- misteru ta' l- imberkin ' harmolodics ' , li probabbli qas Ornette stess ma jaf x' inhuma . Ghalkemm xorta inhobbu nibqa . Gybex , nammetti li ma smajtx bihom dawk l- Alsacjani . Il- problema hawnhekk ġewwa Franza hi li tant huwa ċentralizzat dan l- ustja pajjiż li sakemm xi ħadd ma jiġix idoqq Pariġi , qishu qatt ma eżista . Imma milli jidher minn fuq is- sit , qishom it- tip ta' l- Instants Chavires ( club hawnhekk Montreuil ħdejn Pariġi , tempju tal- ' musique improvisee ' ) . Hasra li s- scene tal- ' musique improvisee ' ' fi Franza hija mimlija talibani wkoll . Talibani tal- modernizmu - avantgardizmu - cerebralizmu bla kompromessi bla ħniena . Dik il- problema fix- xena tal- jazz Ewropea , li għandek wisq talibani tal- bebop , u wisq talibani tal- avantgardizmu . U bejniethom qishu m' hemm xejn . Jien għandi tendenza li nhobb affarijiet li fihom ikun hemm ekwilibriju delikat bejn tradizzjoni u affarijiet ġodda . it- talibani mhux kullimkien qegħdin ? fil- mużika klassika hemm ruxmata minnhom ukoll . Imma fil- jazz xi ħaġa ta' l- għaġeb . vera , taf li meta " skoprejt " il- jazz ( jiġifieri li bdejt nisma' l- mużika jazz b' qalbi u mhux b' moħħi . . . mhux nipprova nifhem iżda nhoss ) sibt li kelli kważi niskuza ruħi ma' bosta nies li staqsewni x' jien nisma' bħalissa . . . hehe Talibani tassew . Izda għandek iżżomm f' moħħok ukoll illi kemm Davis kif ukoll Coltrane kellhom jiffaċċjaw ġenerazzjonijiet differenti ta' fundamentalisti u Talibani huma stess . Meta MD ħareġ bl- ideja brillanti illi jdoqq il- concierto de Aranjuez ta' Rodrigo bil- kurunetta ( flimkien mal- Gil Evans orchestra ) , kien hemm min saħansitra heddu bil- mewt ( ayatollahs tal- Jazz ' pur ' kif ukoll tal- mużika klassika ! ! ! ) . Lil Coltrane , b' A Love Supreme , kienet saritlu l- istess kritika ħarxa u inġusta minn bosta bnadi . Biex ma nsemmux il- perjodu tal- Bitches Brew ta' MD ! Il- ħaġa hi din . . . li wara MD u JC ( le , mhux Giezu Kristu ! ) , ftit li xejn infetħu toroq ġodda f' dik li hi mużika Jazz . Ħadd , minn dak iz- żmien l- hawn , kien stilistikament trasgressiv u nnovattiv daqshom . Ma jfissirx illi huma biss għandhom jibghu jkunu rikonoxxuti ! Barra minn fuqna ! ! ! Hemm bosta u bosta mużiċisti inkredibbilment kapaċi li wrew biċ- ċar fejn huma kapaċi jwasslu l- mużika tagħhom ( Herbie Hancock , Keithe Jarrett , Stan Getz , Tom Jobim , l- aħwa Brecker , Chick , Petrucciani , Joe Pass , Elvin Jones , Jaco Pastorius . . . il- lista ma tispiċċa qatt ! ) . Mandankollu ħadd ma jista jinnega l- kontribut ENORMI ta' Davis u Coltrane . Izda naqbel miegħek ukoll mija fil- mija li l- fundamentalisti , jiġu mnejn jiġu , huma nies stupidi , b' moħħ magħluq li qed imorru kontra dak kollu li suppost tirrapreżenta l- mużika Jazz : krejattivita' ħielsa minn kull xkiel . Insomma . . . opinjoni tiegħi dik . Imma kienet ideja tajba li qajjimtu l- punt . Prosit tal- programm u sellili . Ma naqbilx li wara Miles Davis u John Coltrane ma nfetħux toroq ġodda fil- jazz . Nahseb li s- snin 90 , wara skoss stagnar u l- ' bad taste ' li beżqulna s- snin 80 , kienu ta' ġid għall- jazz . Dawn il- mużiċisti irnexxielhom jemancipaw il- jazz minn ' revisionism ' sfrenat , ta' li l- jazz sfortunatament huwa vittma faċli . U qabilhom , terġa' , kien hemm Ornette , Carla Bley , Art Ensemble of Chicago . . . . . Nahseb li t- talibani imma xorta dejjem jibqgħu . Jien dejjem ngħid li t- tradizzjoni qatt ma trid tinjuraha imma tirrispettaha , il- cliches qatt m' għandek tevithom imma tiffacjahom , u l- inovazzjoni m' għandix tkun prijorita' . Bilanc bejn dawn it- tlieta b' xi mod dejjem iwassal għal xi ħaġa tajba .